# Puègdanièl

Puègdanièl$^,$$^,$$^,$ (Puydaniel en francés) es una comuna lengadociana istoricament, benlèu gascona lingüisticament, situada dins le departament de la Nauta Garona e de la region d'Occitània, ancianament de Miègjorn-Pirenèus.

## Geografia

Puègdanièl se situa a 30 km al Sud de Tolosa, dins son airal urban e a 15 km al Sud-Èst de Murèth. Es un pichon vilatge de prèp de 400 abitants que domina la val d'Arièja, a 230 m d'altitud, sul tèrme de la primièra laissa que susplomba la plana alluviala. Los ostals s'implantan uèi alentorn, sul planòl de la laissa, la costièra o la planura d'Arièja qu'es a prèp de 185 m d'altitud. La pichona rota departamentala Saverdun-Murèth seguís lo bòrd inferior de la laissa; la circulacion i es plan importanta. Pasmens, la partida del vilatge situada sul planòl gausís de calme e d'una bèla exposicion. Lo territòri de la comuna s'espandís doncas a l'encòp sus la planura d'Arièja e sus las costièras del Volvèstre doncas lo relèu compòrta una partida plana (laissa) e una granda partida penjada, sovent cobèrta de bosques ont lo garric domina.

## Istòria

L'origina del nom del vilatge ven del sègle X ont un abat de Lesat nomenat Daniel n'èra lo possessor. A l'Edat Mejana, sul territòri del vilatge i aviá tres glèisas e una capèla del camps bastida sul pichon relèu dich "La Mòta". Al sègle XV, Puègdanièl èra de l'ostal del Montauts, al sègle XVII e XVIII, a la familha Brettes de Turin. La parròquia èra dependenta de la diocèsi de Rius. La glèisa parroquiala de Sant Blasi, (Monument istoric), amb un campanar-mur bordat de doas torretas agudas ne fasiá un pòrt majestuós. Coma fòrça glèisas de la region, foguèt destruida pendent las guèrras de religion e tornèt èsser bastida al sègle XVII. Demòran de l'epòca lo mèstre altar, un retable de fusta ornat e una campana.
Pendent l'Ancian Regime, Puègdanièl èra de la diocèsi civila de Tolosa, doncas de la província de Lengadòc, de la generalitat de Tolosa, de la diocèsi de Rius e de la senescauciá de Tolosa. Le vocable de la glèisa es Sent Blasi. En 1790, Puègdanièl èra del canton de Saint-Sulpice-Lezadois (Sent Somplesi), en l'an VIII del canton d'Autariba.

## Administracion

Lista deus cònsols successius :
| Periòde | Periòde | Identitat | Qualitat |
| març 2008 | 2020 | Jean-Claude Blanc | emplegat |
| març 2001 | 2008 | Bernard Malaret | |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 443, totala: 448 :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 180 | 192 | 231 | 273 | 294 | 318 | 369 | 385 | 393 393 |
| 2009 | 2010 |
| 397 402 | 408 413 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Economia

Puègdanièl que l'economia es subretot basada sus l'agricultura, i a una bèla escòla bordada per un espaci de jòcs amb terren de tennis e una granda sala de las fèstas, de camins d'excurcion.

## Lòcs e monuments

* Glèisa de Sant Joan e Sant Blasi: monument istoric dempuèi 1971

## Personas ligadas a la comuna

* Casimir Barrière-Flavy

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Dictionnaire des localités de la Haute-Garonne, p. 37 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* Portal de Lengadòc